Gert er ráð fyrir að umsækjandi hafi lokið 12 vikna reynslutíma við alhliða skógræktar - eða garðyrkjustörf auk hluta af verknámi áður en þeir hefja bóknám . Áherslur í námi : Kenndar grunngreinar náttúrufræði , svo sem jarðvegs - og áburðarfræði , plöntuþekking , plöntulífeðlisfræði , vistfræði og umhverfisfræði . Einnig er fjallað ítarlega um skógrækt , nýtingu skógarafurða , skjólbelti , útivistarsvæði og friðlönd . Nám á braut skógar og náttúru skiptist í bóklegt nám , 4 annir við Starfs - og endurmenntunardeild Landbúnaðarháskóla Íslands að Reykjum Ölfusi og verklegt nám í alls 60 dagbókarskyldar vikur á verknámsstað sem skólinn viðurkennir , undir handleiðslu aðila með menntun á sviði garðyrkju og skógræktar . Dagbók er metin til einkunnar . Alls er námið 220 feiningar , 120 feiningar bóklegt og 100 feiningar verknám . Starfsvettvangur útskrifaðra nemenda er skóg - og trjárækt og verkstjórn á þeim sviðum . Jafnframt vinna þeir við margvísleg störf sem tengist uppgræðslu , landbótum , náttúruvernd , útivistar - og ferðaþjónustusvæðum , grænum svæðum í þéttbýli , ofl .